als_Latn dik_Latn sag_Latn
Kryeministri Edi Rama ka qenë sot në Tropojë.
Gjatë fjalimit që ka mbajur para mbështetësve socialist, Rama ka vlerësuar kryetarin demokrat të bashkisë, Besnik Dushaj.
“Ne do ta mbështesim Tropojën me sa të kemi mundësi.
Kryetarin e Bashkisë e kanë zgjedhur qytetarët e Tropojës dhe neve na kanë zgjedhur shqiptarët.
Ne nuk e paragjykojmë Tropojën, as kryetarin e saj.
Ai nuk është si Ademi dhe Kapri që flënë gjumë. Unë them kaq.
Kryetari i Bashkisë ka bërë gjithë këto punë këtu. Ka patur mbështetjen tonë se ka aplikuar për projekte.
Ai nuk tund flamurin e partisë në zyrë ndaj unë e kam mbështetur edhe personalisht.
Po votuat Lulin e morët në qafë kryebashkiakun”, tha Rama.
Më pas, kaloi tek Sali Berisha, të cilin e ka krahasoi me veten, për punët që kanë bërë për Tropojën.
“Për Tropojën, unë me Saliun, jam si Reali me Kukësin. Edhe Kukësi nuk është ekip i keq, por nuk krahasohet me Realin” u shpreh Rama duke marrë si shembull ekipet e futbollit për ta bërë më të lehtë krahasimin.
Kryeministri vazhdoi më tej, duke thënë si i dha mundësinë Partisë Demokratike të përfshihej në zgjedhje.
“Edhe tani jemi në një fazë që demokratëve ia kemi dhënë shansin të futen në zgjedhje.
Kush jua shpëtoi Lulin? Kush jua nxorri partinë nga çadra?
Kush jua dha demokratëve mundësinë të shkoni në votim? Jua dhamë ne!” u shpreh Edi Rama
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn